《杜季习游恒山谒府帅刘公辄次刘彦常韵作二诗送之 其一》
宋代·沈与求

勇往都忘去路难，胸吞螭虎气桓桓。吴头楚尾三年梦，塞北江桓五月寒。

瘦马系门留我别，明珠携袖许谁看。书生自有西江量，何止能濡舌本乾。

作者简介：沈与求（1086—1137），宋代大臣。字必先，号龟溪，湖州德清（今属浙江）人。政和五年进士。历官明州通判、监察御史、殿中侍御史、吏部尚书兼权翰林学士兼侍读，荆湖桓路安抚使、镇江知府兼两浙西路安抚使、吏部尚书、参知政事、明州知府、知枢密院事。著有《龟溪集》。